Diari Oficial de la Generalitat Valenciana


Sumari del DOGV 6346, del 02-09-2010 (2010/9337)

Bases de les proves selectives per a la provisió de dues places d'administratius d'administració general per promoció interna.
------------------------------------------------------------------------------------------------------------------------------

### Dades del document

Número de DOGV
:   6346

Data del DOGV
:   02-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9337


Data del document
:   16-08-2010

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * concurs administratiu

Bases de les proves selectives per a la provisió de dues places d'administratius d'administració general per promoció interna. [2010/9337]  
Mitjançant la Resolució d'Alcaldia de 29 de juliol de 2010, s'han convocat les proves selectives per a les places que a continuació es detallen i d'acord amb les bases següents:  
«Primera. Objecte de la convocatòria  
És objecte d'aquesta convocatòria la provisió en propietat, mitjançant el procediment de concurs oposició per promoció interna, de dues places d'administratiu, vacants en la plantilla de personal funcionari d'aquest Ajuntament, pertanyents a l'escala d'administració general, subescala administrativa, i enquadrades en el grup C1 de titulació, incloses en l'oferta d'ocupació pública de l'any 2010 (publicada al BOP de 09.04.2010 i en el DOCV de 15.04.2010).  
Segona. Sistema selectiu, normativa d'aplicació, publicitat de la convocatòria  
2.1. El sistema selectiu serà el concurs oposició per promoció interna  
Les places que puguen quedar desertes d'aquest procés selectiu, s'oferiran al torn lliure.  
2.2. El procés selectiu s'ajustarà al que es disposa en les presents bases, i en allò no previst en aquestes per la Llei 7/2007, de l'Estatut Bàsic de l'Empleat Públic; la Llei 30/1984, de 2 d'agost, de mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local; el Reial Decret 364/1995, de 10 de març; pel qual s'aprova el Reglament General d'Ingrés del Personal al Servei de l'Administració General de l'Estat i de la Provisió de Llocs de Treball i Promoció Professional dels Funcionaris Civils de l'Administració General de l'Estat; i per la resta de les disposicions legals i reglamentàries aplicables.  
2.3. Les bases es publicaran íntegres al Diari Oficial de la Comunitat Valenciana i s'anunciaran al Butlletí Oficial de la Provínica de València i al Butlletí Oficial de l'Estat; aquesta última data serà la d'inici del termini de presentació de sol·licituds.  
Tercera. Condicions dels aspirants  
Per a prendre part en el concurs oposició caldrà complir els requisits següents:  
- Ser funcionària o funcionari de carrera de l'Ajuntament de Villanueva de Castellón i estar integrat en el grup C2, de l'article 76 de la Llei 7/2007, de 12 d'abril, de l'Estatut Bàsic de l'Empleat Públic, i tindre una antiguitat almenys de 2 anys en el grup indicat.  
- Ser espanyol/a o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establerts en la llei estatal que regula aquesta matèria.  
- Tenir complits els 16 anys d'edat, i no ser major de l'edat màxima de jubilació forçosa.  
- Estar en possessió del títol de Batxiller, FPII o equivalent. Les equivalències dels títols al·legats hauran de ser justificats per l'interessat.  
- Estar en possessió del títol de grau mitjà de coneixements de valencià, expedits per la Junta Qualificadora de Coneixements de Valencià.  
- No haver estat separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat per a l'exercici de funcions públiques.   
- No patir malaltia ni defecte físic o psíquic que impedisca l'exercici de les funcions pròpies de les places convocades.  
Tots els requisits enumerats en aquesta bases s'hauran de tenir el dia de la finalització del termini de presentació d'instàncies i mantenir-los fins al moment de la pressa de possessió.  
Quarta. Instàncies  
Les instàncies en què se sol·licite prendre part en l'oposició, en les quals els aspirants hauran de manifestar que compleixen totes i cadascuna de les condicions que s'exigeixen en la base anterior, s'adreçaran l'alcalde president de la corporació i es presentaran al Registre General de l'Ajuntament, dins del termini de 20 dies naturals, comptadors des de l'endemà de la publicació de l'extracte de la convocatòria en el Butlletí Oficial de l'Estat.  
Les instàncies també podran presentar-se en la forma que determina l'article 38.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú.  
A les instàncies s'acompanyarà:  
a) Còpia degudament compulsada del document nacional d'identitat.  
b) Original o fotocòpia compulsada dels títols acadèmics exigits.  
c) Declaració jurada de no haver sigut separat per mitjà d'expedient disciplinari en qualsevol administració o funció pública, així com de no trobar-se inhabilitat penalment per a l'exercici de funcions públiques.  
d) Declaració jurada de no trobar-se sotmès en causa d'incapacitat.  
e) Documentació acreditativa dels mèrits que hauran de ser valorats en la fase de concurs. Només es tindran en compte per a l'avaluació aquells degudament aportats i acreditats en eixe moment, aportant originals o còpia testimoniada que acrediten cadascun dels mèrits. Si es desitja, una vegada testimoniats, podran presentar-se en sobre lacrat. Serà responsabilitat de l'opositor fer-ho en termini, i no es computarà cap mèrit aportat fóra d'aquest, ni s'atorgarà cap termini d'esmena.  
D'acord amb l'article 7 de l'ordenança reguladora de la taxa per expedició de documents administratius a instància de part, i altres activitats organitzades per l'Ajuntament, publicada definitivament en el Butlletí Oficial de la Província de València, del 31 de desembre de 2004, suplement número 9, els aspirants pel sistema de promoció interna estan exempts d'abonar la taxa per drets d'examen.  
Cinquena. Admissió d'aspirants  
Per a ser admesos a les proves selectives n'hi haurà prou que els aspirants manifesten a les instàncies que compleixen totes i cadascuna de les condicions exigides en aquestes bases, referides a la data de finalització del termini de presentació d'instàncies.  
Una vegada acabat el termini d'admissió d'instàncies, mitjançant una Resolució de l'Alcaldia s'aprovarà la llista provisional d'aspirants admesos i exclosos, que es publicarà en el Butlletí Oficial de la Província de València (es podrà substituir amb una notificació individual als interessats amb publicació al tauler d'edictes de la casa consistorial i a la web municipal), i es concedirà un termini de 10 dies hàbils per a reclamacions.  
Les reclamacions, si n'hi ha, s'acceptaran o es rebutjaran en la resolució de l'Alcaldia que aprove la llista definitiva, que se farà pública, així mateix, en la mateixa forma indicada.  
La publicació d'aquesta resolució serà determinant dels terminis a efectes de possibles impugnacions o recursos.  
En el supòsit que no es presente cap reclamació, la llista provisional esdevindrà automàticament en definitiva, i es farà constar a la resolució de l'Alcaldia.  
Tant en un supòsit com en l'altre, en la resolució indicada es nomenaran els membres del tribunal qualificador i es detallaran la data, l'hora i el lloc de realització dels exercicis de la fase d'oposició, com a mínim amb 15 dies hàbils d'antelació a la seua celebració.  
Sisena. Tribunal qualificador  
El tribunal qualificador de l'oposició estarà constituït, tots ells amb veu i vot:  
- President: un funcionari o una funcionària a de la corporació.  
- Secretari: la de la corporació municipal.  
- Vocals:  
- Un representant designat a proposta de la Direcció General de la Generalitat Valenciana competent en matèria d'Administració Local.  
- Dos empleats públics de la corporació, d'igual o superior grup de classificació al de les places convocades, i amb titulació corresponent a la mateixa àrea de coneixements que l'exigida als aspirants.  
La designació dels membres del tribunal inclourà la dels seus respectius suplents.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament, i en tot cas, del president i secretari o els seus substituts. Una vegada iniciada la sessió, cas d'absentar-se aquests últims, designaran a un suplent entre els membres presents.  
El tribunal podrà demanar l'assistència tècnica de personal especialitzat en les matèries pròpies de l'examen per a ajuda tècnica al tribunal.  
En la composició, es tindrà cura que la majoria dels vocals tinguen un nivell de coneixements relacionats amb l'especialitat objecte de convocatòria, i tots hauran de tenir un nivell acadèmic igual o superior a l'exigit per a l'ingrés en l'escala.  
Les decisions es prendran per majoria de vots dels membres. Si hi ha un empat, ho resoldrà el vot de qui actue com a president.  
Els membres del tribunal podran ser recusats pels aspirants de conformitat amb el que s'estableix en els articles 28 i 29 de la Llei 30/1992, de 26 de novembre.  
El tribunal que actue en aquestes proves selectives tindrà la categoria segona de les recollides en el Reial Decret 462/2001 sobre indemnitzacions per raó del servei.  
Setena. Començament i desenvolupament de l'oposició  
Els opositors es convocaran per a l'exercici únic en crida única, tret de casos de força major degudament justificats i apreciats lliurement pel tribunal amb absoluta llibertat de criteri. La no presentació d'un aspirant en el moment de ser cridat a la realització de qualsevol exercici, determinarà automàticament el decaïment del seu dret a participar en el mateix, per la qual cosa quedarà exclòs del procediment selectiu.  
En qualsevol moment el tribunal podrà requerir als aspirants que acrediten la seua identitat, per a això hauran d'anar proveïts del document nacional d'identitat.  
Vuitena. Exercicis de l'oposició  
L'oposició es compondrà de dos exercicis que es detallen a continuació:  
- Primer exercici: de caràcter obligatori i eliminatori per a tots els aspirants.   
Consistirà en contestar una prova test sobre el temari, amb un total de 50 preguntes, amb quatre respostes alternatives, de les quals només una serà la correcta, en el termini màxim d'una hora. El temari de referència serà el comprés en l'annex d'aquestes bases. El tribunal podrà acordar amb caràcter previ a la realització de l'exercici la penalització de les respostes errònies.  
La valoració de l'exercici serà de 0 a 10 punts, sent necessari obtindre una puntuació mínima de 5 punts per a superar-lo.  
- Segon exercici: de caràcter obligatori i eliminatori per a tots els aspirants. Consistirà en el desenvolupament d'un o diversos supòsits pràctics plantejats pel tribunal qualificador, a desenvolupar en un termini màxim d'una hora.   
En este exercici es valorarà la formació general, el domini tècnic de l'aspirant sobre el temari, els coneixements específics sobre la matèria i la capacitat de resposta davant de circumstàncies eventuals de treball.  
La valoració de l'exercici serà de 0 a 10 punts, sent necessari obtindre una puntuació mínima de 5 punts per a superar-lo. Per a la seua qualificació, es sumaran les puntuacions atorgades pels distints membres del tribunal i el resultat es dividirà pel nombre d'assistents a aquest. No seran tingudes en compte aquelles valoracions que disten entre sí més de quatre punts.  
Novena. Qualificació dels exercicis  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.  
Només passaran a la fase de concurs els aspirants que hagen superat els dos exercicis de l'oposició.  
Deu. Fase de concurs  
10.1. En la fase de concurs es valoraran els següents mèrits:  
1. Experiència de treball en l'administració pública, degudament acreditada mitjançant certificació de la Secretaria Municipal o òrgan equivalent; s'hi indicant la data de nomenament/contractació i cessament, amb un màxim de 5 punts en total, que es puntuarà d'acord amb el següent barem:  
- 0,10 punts per mes complet treballat com administratiu d'administració general.  
- 0,05 punts per mes complet treballat com auxiliar d'administració general.  
2. Possessió d'un títol superior a l'exigit en la convocatòria (només es valorarà el títol superior), amb un màxim de 3 punts:  
- Diplomatura: 2 punts.  
- Llicenciatura: 3 punts.  
3. Coneixements de valencià superior a l'exigit en la convocatòria, amb un màxim de 0,75 punts:  
- Grau superior de valencià: 0,50 punts  
- Llenguatge administratiu: 0,25 punt.  
4. Cursos de formació impartits per l'administració pública i relacionats amb les funcions pròpies d'administratiu, amb un mínim de 25 hores, i un màxim de 3 punts, a raó de 0,40 punts cadascun, o bé 1 punt si tenen més de 100 hores.  
- Ofimàtica.  
- Procediment administratiu, registre i atenció al ciutadà.  
- Hisendes Locals, tributari, recaptació i comptabilitat local.  
- Contractació administrativa.  
- Recursos humans i prevenció de riscos laborals.  
- Organització municipal i protocol.  
10.2. En qualsevol cas, la fase de concurs no podrà superar el 40% de la puntuació màxima possible del total del concurs oposició, i no podran utilitzar-se els mèrits per superar la fase d'oposició.  
10.3. No s'avaluarà cap mèrit que no s'haja acreditat junt a la instància.  
Onze. Relació d'aprovats i borsa. Presentació de documentació i nomenament  
11.1. Una vegada acabats tots els exercicis de l'oposició i el concurs, el tribunal publicarà la relació d'aprovats, per ordre de puntuació, al tauler d'anuncis de la corporació, que no podrà ser superior al nombre de places convocades.  
Aquesta relació s'elevarà a la Presidència de la corporació com a proposta perquè formule els corresponents nomenaments.  
11.2. Els opositors proposats presentaran a la Secretaria de l'Ajuntament els documents acreditatius de les condicions exigides a la convocatòria, dins del termini de 10 dies naturals, comptadors des de l'endemà de la publicació de la relació d'aspirants aprovats, tret dels casos en què ja conste a l'Ajuntament, i entre els quals figurarà certificat mèdic acreditatiu de no patir malaltia ni defecte físic que impedisca l'exercici de les funcions públiques.  
Els qui dins del termini indicat, i tret de casos de força major, degudament acreditats, no presenten la documentació o no complesquen els requisits exigits, no podran ser nomenats, i quedaran anul·lades i sense efecte totes les actuacions anteriors.  
Una vegada complits els requisits adés esmentats, s'efectuarà el nomenament de l'aspirant/s proposat/s, el/s qual/s haurà/an de prendre possessió del càrrec en el termini de 10 dies, comptadors des de l'endemà d'aquell en què se li notifique el nomenament.  
Si l'opositor no pren possessió, tret de casos de força major, se li considerarà desistit en els seus drets.  
Dotze. Altres facultats del tribunal  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en aquestes bases.  
Tretze. Recursos  
Contra les bases i els actes administratius definitius que se'n deriven, els interessats podran interposar recurs potestatiu de reposició en el termini d'un mes davant l'Alcaldia Presidència de la corporació, comptador des de la publicació, o recurs contenciós administratiu davant del Jutjat del Contenciós Administratiu de la ciutat de València en el termini de dos mesos; els dos recursos son incompatibles entre sí, tot això d'acord amb allò disposat per la Llei 29/1998, Reguladora de la Jurisdicció Contenciosa Administrativa.  
ANNEX  
1. El Reglament. Concepte. Fonament. Titular de la potestat reglamentària. Classes de reglaments. Procediment d'elaboració.  
2. L'acte administratiu. Concepte. Elements. Classificació. La teoria de la invalidesa de l'acte administratiu. Actes nuls i anul·lables. La convalidació.   
3. La revisió d'ofici dels actes administratius.  
4. El procediment administratiu general (I). Concepte. Classes de procediment. Dimensió temporal del procediment: Dies i hores hàbils. Còmput de terminis.  
5. El procediment administratiu (II). Fases del procediment: Iniciació, ordenació i instrucció.  
6. El procediment administratiu (III). Fases: Terminació i execució. El silenci administratiu.  
7. Els recursos administratius. Concepte. Classes. Objecte. Fi a la via administrativa. Interposició. Suspensió de l'execució. Audiència a l'interessat. Resolució.  
8. El control judicial dels actes administratius. L'orde jurisdiccional contenciós administratiu: òrgans que l'integren i àmbit competencial.  
9. El procés contenciós administratiu. El procediment ordinari. El procediment abreujat i el procediment de protecció de drets fonamentals.  
10. La responsabilitat de l'administració Pública. Règim actual. Concepte. Requisits. El concepte de responsabilitat patrimonial  
11. Règim jurídic dels contractes de les administracions públiques. Requisits dels contractes. L'òrgan de contractació. El contractista: Capacitat, solvència, prohibicions, classificació.  
12. La selecció del contractista. Procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes.  
13. Execució, modificació i extinció dels contractes administratius. Prerrogatives de l'administració. La revisió de preus. La cessió dels contractes i la subcontractació.  
14. El contracte d'obres.   
15. El contracte de gestió de serveis públics.   
16. El contracte de subministraments. Règim jurídic.  
17. El contracte de serveis. Règim jurídic.  
18. El contracte de concessió d'obra públiques. Règim jurídic  
19. El municipi. Concepte. Elements essencials. Organització municipal. Competències.  
20. Ordenances i Reglaments de les entitats locals. Classes. Procediment d'elaboració i aprovació.  
21. El procediment administratiu local. Concepte. Principis que l'inspiren. El registre d'entrada i eixida de documents. Requisits de presentació de documents. Comunicacions i notificacions.  
22. Funcionament dels òrgans col·legiats locals: Convocatòria i ordre del dia: Règim de sessions. Adopció d'acords. Actes i certificats d'acords: esborrany de l'acta i aprovació. Firma de l'acta. Certificats d'acords.  
23. Els béns de les entitats locals. Concepte. Classes. Béns patrimonials locals.  
24. El domini públic local. L'inventari de béns.  
25. Les formes d'activitat de les entitats locals. Concepte. Formes d'activitat. Intervenció administrativa local en l'activitat privada. Estudi especial del règim de llicències.  
26. El servei públic en l'esfera local. Modes de gestió dels serveis públics. Consideració especial de la concessió.  
27. Els contractes administratius en l'esfera local: Legislació reguladora. Elements dels contractes locals. Classes de contractes.  
28. La funció pública local. Classes de funcionaris. Organització de la funció pública local: Òrgans i grups que la integren.  
29. Formes de provisió dels llocs de treball en l'administració pública. La distinció entre plaça i lloc.  
30. Drets i deures dels funcionaris públics locals. Incompatibilitats. Règim disciplinari. Drets econòmics dels funcionaris.  
31. El personal laboral. Regulació. Selecció.   
32. El contracte de treballs: Modalitats.  
33. La Llei d'Hisendes Locals. Potestat tributària dels ens locals. Fases de la potestat tributària. Ordenances fiscals: potestat reglamentària. Tramitació de les ordenances. Contingut. Entrada en vigor.  
34. Els tributs propis de les hisendes locals. La hisenda comarcal. Taxes. Contribucions especials. Els preus públics.  
35. El règim jurídic del gasto públic local: concepte. Classes de gastos. El control i fiscalització de la gestió econòmica i financera. El Tribunal de Comptes.  
36. Els pressupostos locals. Concepte. Principis. Contingut del pressupost general. Formació i aprovació. Entrada en vigor.  
37. Principis de la qualitat en el servei públic. La millora de processos. La modernització administrativa.  
38. El règim jurídic de l'urbanisme a la Comunitat Valenciana. Normativa aplicable. Classes de sòl».  
Cosa que es publica per a general coneixement.  
Villanueva de Castellón, 16 d'agost de 2010.- L'alcalde president: Alfred Gregori i Puig.